《雉朝飞》
清代·梦麟

雉朝飞，其羽灼灼。雌前跳，子后跃。于田于薄，是饮是啄，我弗如跃行乐。

跃乐我哀，朝行出游，日暮独归。独归兮心悲，群嗷嗷兮夜饥。

我无术兮哺儿，先我死者知之。

作者简介：（1728—1758）蒙古正白旗人，西鲁特氏。字文子，号午塘。乾隆十年进士。授检讨，官至户部侍郎。曾典江南乡试，留心访求人才。享年虽短，诗已能成家。有《太谷山堂集》。